**Zmluva o sponzorstve v športe**

uzatvorená podľa § 50 a 51 zákona č. 440/2015 Z. z. o športe v znení neskorších predpisov

medzi zmluvnými stranami:

**1. Sponzor :**

**Obchodné meno : DERMASON, s. r. o.**

Sídlo : Borodáčova 4, 821 03 Bratislava

IČO : 35 884 983

DIČ : 2021836443

Číslo účtu - IBAN : SK1311110000006622991002

Zastúpený : Peter Repák, konateľ spoločnosti

Zápis v Obch. registri : Okresný súd Bratislava I., oddiel Sro, vložka číslo 31635/B

(ďalej len **Sponzor** na strane jednej)

a

**2. Sponzorovaný :**

**Názov : Klub ľadových športov KRYHA v Bratislave**

Sídlo : Saratovská 26/A, 841 02 Bratislava

IČO : 30 789 443

DIČ : 2021601956

Číslo účtu - IBAN : SK3709000000005133071139

Zastúpený : Jela Pavlaková, športový riaditeľ

Zápis v registri občianskych združení MV SR č. VVS/1-900/90-18540

(ďalej len **Sponzorovaný** na strane druhej)

**I. Predmet zmluvy**

1. Sponzorovaný je športová organizácia/športový klub, ktorý je členom Slovenského atletického zväzu a je zapísaný v Informačnom systéme športu (ISŠ) v Registri právnických osôb v športe a má spôsobilosť prijímateľa verejných prostriedkov.
2. Predmetom zmluvy je poskytnutie priameho peňažného plnenia (ďalej len „sponzorské“) zo strany sponzora sponzorovanému a sponzorovaný sa zaväzuje umožniť sponzorovi spájať názov alebo svoje obchodné meno alebo označenie sponzora alebo jeho výrobku so sponzorovaným a využiť sponzorské na dohodnutý účel súvisiaci so športovou činnosťou vykonávanou sponzorovaným.

**II. Účel a rozsah sponzorského, obdobie trvania zmluvy.**

1. Sponzor poskytne sponzorovanému **sponzorské** - peňažný príspevok **vo výške 3 560,00 EUR** (slovom tritisícpäťstošesťdesiat EUR) a to jednorazovo **v termíne do 31. 8. 2017**.
2. **Účelom sponzorského je :** zlepšenie materiálno-technických podmienok pri výchove talentovaných športovcov / nákup športovej výbavy (oblečenia) za účelom skvalitnenia športovej prípravy.
3. Ak je sponzorovaným športovec alebo športový odborník podľa § 6 ods. 1 písm. a), ktorí sú členmi národného športového zväzu, národnej športovej organizácie alebo medzinárodnej športovej organizácie, účelom sponzorského nesmie byť ich mzda alebo odmena za vykonávanie športu alebo inej športovej činnosti, ani úhrada nákladov na ich osobnú potrebu nesúvisiacich s vykonávaním ich športovej činnosti.
4. **Podmienky, ktoré musí sponzorovaný splniť** na poskytnutie sponzorského vrátane lehoty na oznámenie ich splnenia : v lehote najneskôr do 31. 10. 2017 je sponzorovaný povinný sponzorovi preukázať použitie poskytnutého sponzorského na účel a v rozsahu, ktorý je dohodnutý v tejto zmluve.
5. **Obdobie trvania zmluvy :** Zmluva sa uzatvára na dobu určitú od dňa jej podpísania do 31. 10. 2017, resp. do splnenia predmetu tejto zmluvy a do vysporiadania všetkých záväzkov podľa tejto zmluvy. Ukončením platnosti a účinnosti zmluvy nezanikajú povinnosti zmluvných strán dojednaných zmluvou a platných aj po ukončení platnosti a účinnosti tejto zmluvy.

**III. Práva, povinnosti a čestné vyhlásenie sponzora**

1. Sponzor sa zaväzuje poskytnúť sponzorovanému sponzorské vo výške, v termíne, za podmienok a na účel podľa Článku II. tejto zmluvy.
2. Sponzor má právo žiadať informácie o použití sponzorského a doklady preukazujúce použitie sponzorského a sponzorovaný je povinný mu ich bezodkladne poskytnúť.
3. Štatutárny orgán sponzora čestne vyhlasuje, že :
4. sponzor má vysporiadané finančné vzťahy so štátnym rozpočtom,
5. voči sponzorovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku a
6. sponzor nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.

4. Sponzor podpisom tejto zmluvy berie na vedomie, že sponzorovaný vykonáva športovú činnosť v súlade s predpismi organizátora alebo riadiaceho orgánu príslušnej športovej súťaže, v ktorej sponzorovaný vykonáva športovú činnosť. Sponzor podpisom tejto zmluvy taktiež berie na vedomie, že športová činnosť vykonávaná sponzorovaným môže byť regulovaná ďalšími predpismi Slovenského atletického zväzu.

**IV. Práva a povinnosti sponzorovaného**

1. Sponzorovaný sa zaväzuje použiť sponzorské výlučne na účel, za podmienok a v období podľa Článku II. tejto zmluvy.
2. Sponzorovaný bude uvádzať obchodné meno (názvy prevádzok) sponzora a logo sponzora v spojení s účelom, na ktorý bolo sponzorské poskytnuté. Uvádzanie sponzora bude v nasledovnom rozsahu : uvádzanie obchodného mena (prevádzok) sponzora a loga sponzora na webovom sídle sponzorovaného a v informáciách o činnosti sponzorovaného. Náklady na uvádzanie sponzora nesmú presiahnuť 10 % hodnoty sponzorského.
3. Zmluvu o sponzorstve v športe, jej zmeny a doplnenia zverejní sponzorovaný najneskôr do 30 dní odo dňa jej podpisu oboma zmluvnými stranami v ISŠ. Ak nie je možné zverejnenie v ISŠ počas jeho nefunkčnosti, sponzorovaný informáciu zverejní na svojom webovom sídle alebo na webovom sídle SAZ, ktorého je členom. Povinnosť zverejňovať údaje na webovom sídle sponzorovaného trvá do času, kým tieto údaje nebudú zverejňované v príslušných registroch ISŠ.
4. Ak sponzorské nebolo použité do konca obdobia, na ktoré bola Zmluva o sponzorstve v športe uzavretá, alebo ak nebolo použité v súlade s dohodnutým účelom, je sponzorovaný povinný vrátiť sponzorovi nevyčerpanú sumu sponzorského alebo sumu, ktorá bola použitá v rozpore s dohodnutým účelom, a to na bankový účet sponzora, ktorý je uvedený v záhlaví tejto zmluvy.
5. Sponzorovaný je povinný priebežne zverejňovať informácie o spôsobe použitia sponzorského najneskôr do 25. dňa nasledujúceho kalendárneho mesiaca v ISŠ. Ak nie je možné zverejnenie v ISŠ počas jeho nefunkčnosti, sponzorovaný informáciu zverejní na svojom webovom sídle alebo na webovom sídle SAZ, ktorého je členom. Povinnosť zverejňovať údaje na webovom sídle sponzorovaného trvá do času, kým tieto údaje nebudú zverejňované v príslušných registroch ISŠ. Táto povinnosť sponzorovaného trvá v prípade, ak nevedie príjmy a výdavky sponzorského na osobitnom bankovom účte podľa odseku 6.
6. Údaje na osobitnom bankovom účte podľa odseku 5. musia byť bezplatne, diaľkovo a nepretržite prístupné tretím osobám a musia zobrazovať prehľad platobných operácií v rozsahu údajov o sume, dátume zaúčtovania, mene a priezvisku platiteľa alebo ak ide o právnickú osobu, názve platiteľa, texte účtovného zápisu a variabilnom symbole. Adresu webového sídla, na ktorom sú tieto údaje zobrazené, oznámi sponzorovaný v listinnej podobe alebo v elektronickej podobe ministerstvu školstva, ktoré ju zverejní.
7. Sponzorovaný podpisom tejto zmluvy potvrdzuje, že má spôsobilosť prijímateľa verejných prostriedkov, ktorú preukazuje v súlade so zmluvou.

**V. Zánik zmluvy**

1. Táto zmluva je dohodnutá na dobu určitú, uvedenú v Čl. II, bode 5 a zaniká k poslednému dňu tohto obdobia.
2. Sponzor je oprávnený od zmluvy o sponzorstve v športe písomne odstúpiť, ak sponzorovaný používa sponzorské v rozpore s dohodnutým účelom.
3. Obe zmluvné strany majú právo zmluvu počas jej trvania od zmluvy odstúpiť. Dôvodom na vypovedanie je hrubé porušenie niektorého z vyššie uvedených ustanovení zmluvy. Za také sa považuje najmä úmyselné konanie v rozpore s touto zmluvou, v rozpore s predpismi SAZ alebo konanie súvisiace s porušením dodržiavania pravidiel Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a z rozhodnutí a predpisov SAZ.

**VI. Záverečné ustanovenia**

1. Táto zmluva sa uzatvára v 2 (dvoch) vyhotoveniach, po 1 (jednom) pre každú zmluvnú stranu.
2. Táto zmluva nadobúda účinnosť dňom podpísania štatutárnymi zástupcami obidvoch zmluvných strán**.**
3. Práva a povinnosti zmluvných strán neupravené v tejto zmluve sa riadia príslušnými ustanoveniami Zákona o športe a Občianskeho zákonníka.
4. Zástupcovia oboch zmluvných strán vyhlasujú, že sú oprávnení túto zmluvu podpísať, že svoju vôľu uzavrieť túto zmluvu prejavili slobodne a vážne, že táto zmluva nebola uzavretá v tiesni ani za inak jednostranne nevýhodných podmienok, že svoje prejavy považujú za dostatočné, zrozumiteľné a určité, preto ju na znak súhlasu podpisujú.
5. Akékoľvek zmeny a dodatky k tejto zmluve je možné uskutočniť výlučne písomnou formou a po vzájomnej dohode oboch zmluvných strán.
6. Zmluvné strany sa zaväzujú, že všetky spory vyplývajúce z realizácie, výkladu alebo ukončenia tejto zmluvy budú riešiť predovšetkým cestou dohody. Ak nie je vyriešenie sporu cestou dohody možné, môže sa ktorákoľvek zo zmluvných strán obrátiť na miestny a vecne príslušný súd a riešiť spor súdnou cestou.
7. Zmluvné strany sa dohodli, že pokiaľ v dôsledku zmeny či odlišného výkladu právnych predpisov alebo judikatúry súdu bude v niektorom z ustanovení tejto zmluvy nájdený dôvod neplatnosti právneho úkonu, zmluva ako celok naďalej platí, pričom za neplatnú bude možné považovať iba tú časť, ktorej sa dôvod neplatnosti priamo týka. Zmluvné strany sa zaväzujú toto ustanovenie doplniť či nahradiť novým dojednaním, ktoré bude zodpovedať aktuálnemu výkladu právnych predpisov a zmyslu a účelu tejto zmluvy. Pokiaľ v niektorých prípadoch nebude možné riešenie tu uvedené a zmluva by bola neplatná, zmluvné strany sa zaväzujú bezodkladne po tomto zistení uzavrieť novú zmluvu, v ktorej prípadný dôvod neplatnosti bude odstránený a doposiaľ prijaté plnenia budú započítané na plnenie zmluvných strán podľa takejto novej zmluvy. Podmienky takejto novej zmluvy vychádzajú pritom z pôvodnej zmluvy.
8. Neoddeliteľnou súčasťou tejto zmluvy je výpis z informačného systému športu (ISŠ) o spôsobilosti prijímateľa verejných prostriedkov sponzorovaného. Počas nefunkčnosti ISŠ je v súlade s § 50 ods. 4 písm. a) Zákona a Metodickým usmernením MŠVVaŠ SR č. 11/2016 namiesto výpisu o spôsobilosti prijímateľa verejných prostriedkov súčasťou zmluvy o sponzorstve v športe :
9. tlačená verzia zobrazenia webovej stránky so zverejnenými údajmi podľa odseku 1 a
10. čestné vyhlásenie sponzorovaného, že činnosť sponzorovaného ako športovej organizácie je v súlade s § 19 až 23 Zákona a že mu nebola v lehote šesť mesiacov pred podpisom zmluvy o sponzorstve v športe uložená sankcia za závažné porušenie povinnosti podľa § 98 ods. 1 Zákona.

V Bratislave, dňa 10. 8. 2017 V Bratislave, dňa \_\_. 8. 2017

pečiatka a podpis osoby oprávnenej pečiatka a podpis osoby oprávnenej

konať v mene sponzora - konať v mene sponzorovaného –

**DERMASON, s. r. o. Klub ľadových športov KRYHA v Bratislave**

**Peter Repák Jela Pavlaková**

konateľ športový riaditeľ